สิ้น “ศ.ดร.อิสสระ นิติทัณฑ์ประภาศ” อดีตปธ.ศาลรธน. ด้วยวัย 88 ปี
สิ้น “ศ.ดร.อิสสระ นิติทัณฑ์ประภาศ” อดีตปธ.ศาลรธน. ด้วยวัย 88 ปี
16 ม.ค. 2564

สำนักข่าวอิศรา รายงานว่า เมื่อวันที่ 16 ม.ค.2564 ศาสตราจารย์ ดร.อิสสระ นิติทัณฑ์ประภาศ อดีตประธานศาลรัฐธรรมนูญ ถึงแก่อนิจกรรมเมื่อช่วงเช้าที่ผ่านมา
สำหรับประวัติของ ดร.อิสสระ เกิดเมื่อวันที่ 4 ต.ค.2475 เป็นอดีตประธานศาลรัฐธรรมนูญ เป็นตุลาการศาลรัฐธรรมนูญแต่งตั้งจากผู้ทรงคุณวุฒิสาขานิติศาสตร์ นอกจากนั้นยังเป็นตุลาการเสียงข้างน้อย 1 ใน 7 คนที่วินิจฉัยว่า นายทักษิณ ชินวัตร อดีตนายกรัฐมนตรี จงใจปกปิดบัญชีทรัพย์สินฯ หรือคดีซุกหุ้น เมื่อปี 2544
ด้านครอบครัวสมรสกับนางผาณิต นิติทัณฑ์ประภาศ อดีตปลัดสำนักนายกรัฐมนตรี มีบุตรธิดา 2 คน คือ ดร.เอกนิติ นิติทัณฑ์ประภาศ ปัจจุบันเป็นอธิบดีกรมสรรพากร และ น.ส.อิสริยา นิติทัณฑ์ประภาศ